**Etelä-Afrikan parlamenttivaalit** pidettiin 8. toukokuuta 2019 ja niissä valittiin 400-paikkaisen parlamentin alahuoneen edustajat sekä provinssien parlamenttien jäsenet viiden vuoden mittaiselle kaudelle. 

Vaaleihin osallistui 48 puoluetta, mikä oli merkittävä nousu edellisiin vaaleihin.

ANC säilytti suurimman puolueen asemansa, vaikka menettikin paikkoja. Keskeisiä vaaliteemoja olivat työllisyys ja korruption kitkeminen, joista johtuvan apatian uskotaan pitäneen äänestysprosentin verrattain alhaalla.. 

Vaaleja varjostivat mm. Durbanin mellakat, joissa ulkomaiset joutuivat ahdistelun ja hyökkäysten kohteiksi. Tämän yhteydessä käytiin keskustelua siitä, oliko Cyril Ramaphosan pitämällä vaalipuheella, jossa hän vaati tehokkaampaa ulkomaalaisten valvontaa, merkittävää osuutta väkivaltaisuuksien eskaloitumiseen.. Useat puoluejohtajat tuomitsivat väkivaltaisuudet. Vastaavia mellakoita nähtiin myös muualla Etelä-Afrikassa, mm. Pretoriassa ja Johannesburgissa, vaalien jälkeen.

Loikkia
-------

Vaalien alla tapahtui monia loikkauksia puolueesta toiseen tai aivan uuteen puolueeseen. 

Patricia de Lille, Kapkaupungin entinen pormestari, jätti Demokraattisen allianssin 31. lokakuuta 2018 ja perusti myöhemmin Good-puolueen.

Lennit Max jätti Demokraattisen allianssin ja liittyi Afrikan kansalliskongressiin. Taustalla oli Maxin nimitys poliisiasioista vastaavan ministerin, Bheki Celen, erityisavustajaksi heinäkuussa 2018. DA vastusti nimitystä ja joidenkin väitteiden mukaan painosti Maxia eroamaan puolueesta..

Entinen kansallisen vapauspuolueen (NFP) puheenjohtaja Sindi Maphumulo-Mashinini liittyi UDM:n riveihin 2. helmikuuta 2019.

Hyvin pitkäaikainen ANC:n edustaja Zukile Luyenge jätti puolueensa 17. helmikuuta 2019 ja liittyi Afrikan muutosliikkeeseen.

KwaZulu-Natalissa toimivan DA:n entinen aluejohtaja, Sizwe Mchunu, sekä NFP:n paikallisjohtaja, Njabulo Mlaba, loikkasivat ANC:hen 13. maaliskuuta 2019.

Itä-Kapin EFF:n entinen aluejohtaja, Themba Wele, liittyi Afrikan muutosliikkeeseen 15. maaliskuuta 2019.

26. maaliskuuta 2019 entinen ANC:n kansalliskokouksen edustaja, Vytjie Mentor, ilmoitti liittyvänsä Afrikan kristillisdemokraattiseen puolueeseen kesken kampanjoinnin.

Äänestäminen
------------

Äänioikeus on kaikilla vähintään 18-vuotiailla Etelä-Afrikan kansalaisilla, jotka ovat rekisteröityneet äänestäjiksi.

Henkilöt, jotka eivät esim. sairauden vuoksi päästä äänestyspaikalle, saavat äänestää kotona hakemalla siihen luvan etukäteen. 

Äänestys tapahtuu usein julkisissa rakennuksissa kuten kouluissa tai kirkoissa, jotka on ennalta määrätty kullekin äänestäjälle tämän rekisteröitymisen yhteydessä. Äänestyslipukkeeseen merkitään rasti äänestäjän valitseman puolueen tai ehdokkaan kohdalle. Oman äänestyslipukkeensa valokuvaaminen ei ole sallittua..

Presidentti voi määrätä äänestyspäivän yleiseksi vapaapäiväksi.

Tulokset
--------

Vaalien tulokset paikkoja voittaneiden puolueiden kohdalla| Puolue | Kannatus | Voitetut paikat |
| --- | --- | --- |
| ANC | 57.50 % | 230 |
| DA | 20.77 % | 84 |
| EFF | 10.80 % | 44 |
| Inkatha | 3.38 % | 14 |
| FF+ | 2.38 % | 10 |
| ACDP | 0.84 % | 4 |
| UDM | 0.45 % | 2 |
| ATM | 0.35 % | 2 |
| Good | 0.44 % | 2 |
| NFP | 0.40 % | 2 |
| AIC | 0.28 % | 2 |
| Kansankongressi | 0.27 % | 2 |
| PAC | 0.19 % | 1 |
| Al Jama-ah | 0.18 % | 1 |

Äänestysprosentti vaaleissa oli 66,05%.

Hallituksen muodostaminen
-------------------------

ANC muodosti vaalien jälkeen yksin hallituksen. Ministereiksi nimitettiin kuitenkin Good-puolueen Patricia de Lille. Lisäksi Etelä-Afrikan kommunistista puoluetta, jolla ei ole edustusta kansalliskokouksessa, edustavat Blade Nzimande ja Ebrahim Patel nimitettiin ministereiksi.

Cyril Ramaphosa nousi virkaa tekevästä presidentistä ensimmäiselle viralliselle kaudelleen ja vannoi virkavalansa 25. toukokuuta 2019.

Lähteet
-------

1. ↑  48 parties to contest upcoming general election *SABC News*.  20.3.2019. Viitattu 12.2.2020. (englanniksi)
2. ↑  South Africa election: Ruling ANC set for reduced majority *Deutsche Welle*.  9.5.2019. Viitattu 12.2.2020. (englanniksi)
3. ↑  Nxele, Nhlanhla: Scores of foreign nationals attacked in Durban *SABC News*.  27.3.2019. Viitattu 13.2.2020. (englanniksi)
4. ↑  Bhengu, Cebelihle: Malema, Ramaphosa & Dlamini-Zuma condemn Durban xenophobic attacks *Times Live*.  1.4.2019. Viitattu 13.2.2020. (englanniksi)
5. ↑  Nurminen, Jussi: Rasistiset väkivaltaisuudet johtaneet Etelä-Afrikassa jo ainakin kymmenen ihmisen kuolemaan *YLE Uutiset*.  5.9.2019. Viitattu 13.2.2020.
6. ↑  De Lille resigns as Cape Town mayor, quits DA *News24*.  31.10.2018. Viitattu 14.2.2020. (englanniksi)
7. ↑  Former Western Cape police commissioner Lennit Max joins ANC *Independent Online*.  30.12.2018. Viitattu 14.2.2020. (englanniksi)
8. ↑  Gopi, Arthi: Boost to UDM as party welcomes ex-NFP leader *Independent Online*.  2.2.2019. Viitattu 14.2.2020. (englanniksi)
9. ↑  Evans, Sarah: ANC MP defects to Manyi's ATM *News24*.  17.2.2019. Viitattu 14.2.2020. (englanniksi)
10. ↑  Harper, Patty: Former DA KZN leader defects to the ANC *Mail & Guardian*.  13.3.2019. Viitattu 14.2.2020. (englanniksi)
11. ↑  Former EFF chairperson in E Cape defects to ATM *SABC News*.  15.3.2019. Viitattu 14.2.2020. (englanniksi)
12. ↑  Etheridge, Jenna: Vytjie Mentor joins the ACDP *News24*.  26.3.2019. Viitattu 14.2.2020. (englanniksi)
13. 1 2  Frequently Asked Questions: For voters  2020. Electoral Commission of South Africa. Viitattu 13.2.2020. (englanniksi)
14. ↑  How to vote  2020. Electoral Commission of South Africa. Viitattu 13.2.2020. (englanniksi)
15. ↑  Party Results - NPE 2019  2020. elections.org.za. Viitattu 12.2.2020. (englanniksi)
16. ↑  Voter Turnout  2019. Electoral Commission of South Africa. Viitattu 13.2.2020. (englanniksi)
17. ↑  Cilliers, Charles: These are the ministers in Cyril Ramaphosa’s new cabinet of 28 ministries *The Citizen*.  29.5.2019. Viitattu 13.2.2020. (englanniksi)
18. ↑  Deklerk, Aphiwe: WATCH LIVE | Cyril Ramaphosa sworn in as president *Times Live*.  25.5.2019. Viitattu 13.2.2020. (englanniksi)